**MINISTERUL FINANȚELOR**

**AGENŢIA NAŢIONALĂ DE ADMINISTRARE FISCALĂ**

**ORDIN NR.**

**pentru modificarea și completarea unor acte normative privind înregistrarea/anularea înregistrării în scopuri de taxă pe valoarea adăugată și privind declararea taxei pe valoarea adăugată**

În temeiul prevederilor art.5 alin.(4) din Legea nr.227/2015 privind Codul fiscal, cu modificările şi completările ulterioare, ale art.342 alin.(1) din Legea nr.207/2015 privind Codul de procedură fiscală, cu modificările şi completările ulterioare și ale art.11 alin.(3) din Hotărârea Guvernului nr.520/2013 privind organizarea şi funcţionarea Agenţiei Naţionale de Administrare Fiscală, cu modificările şi completările ulterioare,

Având în vedere dispoziţiile art.316 și art.323 din Legea nr.227/2015 privind Codul fiscal, cu modificările şi completările ulterioare, precum şi avizul conform al Ministerului Finanţelor, comunicat prin adresa nr. ....................... din data de 2025,

**preşedintele Agenţiei Naţionale de Administrare Fiscală** emite următorul:

**ORDIN**

**Art.I** - Ordinul preşedintelui Agenţiei Naţionale de Administrare Fiscală nr.239/2021 pentru aprobarea Procedurii de înregistrare în scopuri de taxă pe valoarea adăugată, potrivit prevederilor art.316 alin.(1) lit. a), b) sau c) din Legea nr.227/2015 privind Codul fiscal, publicat în Monitorul Oficial al României, Partea I, nr.182 din 23 februarie 2021, cu modificările ulterioare, se modifică și se completează după cum urmează:

**1. Articolul 3 se modifică și va avea următorul cuprins:**

„(1) În cazul persoanelor impozabile care solicită înregistrarea în scopuri de TVA conform art.316 alin.(1) lit.a) din Codul fiscal, aceasta se consideră valabilă începând cu data înregistrării fiscale, potrivit art.316 alin.(11) lit.a) din Codul fiscal. Prin excepţie, în cazul persoanelor impozabile care solicită odată cu înregistrarea în registrul comerţului şi înregistrarea în scopuri de TVA conform art.316 alin.(1) lit.a) din Codul fiscal, aceasta se consideră valabilă începând cu data înregistrării persoanei impozabile în registrul comerţului.

(2) În cazul persoanelor impozabile care solicită înregistrarea în scopuri de TVA conform art.316 alin.(1) lit.b) din Codul fiscal, aceasta se consideră valabilă începând cu data depășirii plafonului de scutire prevăzut la art.310 alin.(1) din Codul fiscal, potrivit art.316 alin.(11) lit.b) din Codul fiscal.

(3) În cazul persoanelor impozabile care solicită înregistrarea în scopuri de TVA conform art.316 alin.(1) lit.c) din Codul fiscal, aceasta se consideră valabilă începând cu data solicitării înregistrării în scopuri de TVA, potrivit art.316 alin.(11) lit.c) din Codul fiscal.”

**2. Anexa la ordin se modifică și se completează după cum urmează:**

**2.1. Punctul 1 se modifică și va avea următorul cuprins:**

„1. Prezenta procedură se aplică pentru înregistrarea în scopuri de TVA, potrivit prevederilor art.316 alin.(1) lit.a), b) sau c) din Legea nr.227/2015 privind Codul fiscal, cu modificările şi completările ulterioare (Codul fiscal), a persoanelor impozabile care au sediul activităţii economice în România şi realizează sau intenţionează să realizeze o activitate economică ce implică operaţiuni taxabile, scutite de taxa pe valoarea adăugată cu drept de deducere, cu locul în România, care solicită înregistrarea în scopuri de taxă pe valoarea adăugată la organul fiscal competent în următoarele situaţii:

a) înainte de realizarea unor astfel de operaţiuni, dacă declară fie că urmează să realizeze o cifră de afaceri care depăşeşte plafonul de scutire prevăzut la art.310 alin.(1) din Codul fiscal, fie că urmează să realizeze o cifră de afaceri inferioară plafonului de scutire, dar optează pentru aplicarea regimului normal de taxă;

b) dacă în cursul unui an calendaristic depăşeşte plafonul de scutire;

c) dacă cifra de afaceri realizată în cursul unui an calendaristic este inferioară plafonului de scutire, dar optează pentru aplicarea regimului normal de taxă.”

**2.2. Punctul 6 se modifică și va avea următorul cuprins:**

”(1) Dacă persoana impozabilă care solicită înregistrarea în scopuri de TVA este declarată ca inactiv fiscal, compartimentul de specialitate întocmeşte Decizia de anulare a înregistrării în scopuri de TVA.

1. În cazul persoanelor impozabile care au solicitat înregistrarea, potrivit art.316 alin.(1) lit.b) din Codul fiscal, data anulării înregistrării în scopuri de TVA este:
2. data înregistrării în scopuri de TVA, respectiv data depășirii plafonului de scutire, dacă data declarării inactivității fiscale este anterioară datei depășirii plafonului de scutire și contribuabilul nu a fost reactivat până la data solicitării înregistrării în scopuri de TVA;
3. data declarării inactivității fiscale, dacă data declarării inactivității fiscale este ulterioară datei depășirii plafonului de scutire și contribuabilul nu a fost reactivat până la data solicitării înregistrării în scopuri de TVA.
4. În cazul persoanelor impozabile care au solicitat înregistrarea, potrivit art.316 alin.(1) lit.c) din Codul fiscal, data anulării înregistrării în scopuri de TVA este:
5. data înregistrării în scopuri de TVA, respectiv data solicitării, dacă data declarării inactivității fiscale este anterioară datei solicitării de înregistrare în scopuri de TVA;
6. data declarării inactivității fiscale, dacă data declarării inactivității fiscale este ulterioară datei solicitării înregistrării în scopuri de TVA, dar anterioară comunicării certificatului de înregistrare în scopuri de TVA.

(4) În decizia de anulare se înscriu şi seria, şi numărul Certificatului de înregistrare în scopuri de TVA.”

**2.3.Punctul 8, se modifică și va avea următorul cuprins:**

”8.(1) Dacă persoana impozabilă care solicită înregistrarea în scopuri de TVA sau asociaţii/administratorii persoanei impozabile au înscrise în cazierul fiscal infracţiuni şi/sau faptele prevăzute la art.4 alin.(4) lit.a) din Ordonanţa Guvernului nr. 39/2015 privind cazierul fiscal, aprobată cu modificări prin Legea nr. 327/2015, cu modificările şi completările ulterioare, compartimentul de specialitate întocmeşte Decizia de anulare a înregistrării în scopuri de TVA.

1. În cazul persoanelor impozabile care au solicitat înregistrarea, potrivit art.316 alin.(1) lit.b) din Codul fiscal, data anulării înregistrării în scopuri de TVA este:

a) data înregistrării în scopuri de TVA, respectiv data depășirii plafonului de scutire, dacă faptele de la alin.(1) sunt înscrise în cazierul fiscal anterior datei depășirii plafonului de scutire și nu au fost scoase din cazierul fiscal până la data solicitării înregistrării în scopuri de TVA;

b) data comunicării deciziei de anulare a înregistrării în scopuri de TVA, dacă faptele de la alin.(1) au fost înscrise în cazierul fiscal ulterior datei depășirii plafonului de scutire și până la data solicitării înregistrării în scopuri de TVA.

(3) În cazul persoanelor impozabile care au solicitat înregistrarea, potrivit art.316 alin.(1) lit.c) din Codul fiscal, data anulării înregistrării în scopuri de TVA este:

a) data înregistrării în scopuri de TVA, respectiv data solicitării, dacă faptele de la alin.(1) sunt înscrise în cazierul fiscal anterior datei solicitării de înregistrare în scopuri de TVA;

b) data comunicării deciziei de anulare a înregistrării în scopuri de TVA, dacă faptele de la alin.(1) sunt înscrise în cazierul fiscal anterior datei solicitării de înregistrare în scopuri de TVA.

(4) În decizia de anulare se înscriu şi seria, şi numărul Certificatului de înregistrare în scopuri de TVA.”

**2.4. La punctul 10, după alineatul (2), se introduce un nou alineat, alineatul (3), care va avea următorul cuprins:**

”(3) Dacă persoana impozabilă este înregistrată în Spațiul Privat Virtual, certificatul de înregistrare în scopuri de TVA se poate comunica prin mijloace electronice de transmitere la distanţă, potrivit legii, prin intermediul Spațiului Privat Virtual.”

**2.5. La punctul 11, după alineatul (1), se introduce un nou alineat, alineatul (11), care va avea următorul cuprins:**

”(11) Prin excepţie de la alin.(1), în cazul persoanelor impozabile care solicită odată cu înregistrarea în registrul comerţului şi înregistrarea în scopuri de TVA conform art.316 alin.(1) lit.a) din Codul fiscal, compartimentul de specialitate, după primirea informațiilor de la Oficiul Național al Registrului Comerțului cu privire la cererea de înregistrare în registrul comerțului, operează în Registrul contribuabililor înregistrarea în scopuri de TVA şi înscrie persoana impozabilă în Registrul persoanelor impozabile înregistrate în scopuri de TVA conform art.316 din Codul fiscal, cu data înregistrării persoanei impozabile în registrul comerţului.”

**Art. II** - Ordinul președintelui Agenției Naționale de Administrare Fiscală nr.2012/2016 pentru aprobarea Procedurii de modificare, din oficiu, a vectorului fiscal cu privire la TVA, precum şi a modelului şi conţinutului unor formulare, publicat în Monitorul Oficial al României, Partea l, nr.592 din 3 august 2016, cu modificările si completările ulterioare, se modifică și se completează după cum urmează:

1. **Anexa nr.1 se modifică și se completează, după cum urmează:**
   1. **La Capitolul I, punctul 3, litera b) se abrogă.**
   2. **La Capitolul I, punctul 4, litera b) se abrogă.**
   3. **La Capitolul I, punctul 6.1, după litera f), se introduce o nouă literă, litera f1), care va avea următorul cuprins:**

”f1) pentru anularea înregistrării în scopuri de TVA, în situația prevăzută la art.3102 alin.(7) din Codul fiscal, respectiv în situația în care persoanele impozabile care au sediul activității economice în alt stat membru și care sunt înregistrate în scopuri de TVA în România conform art.316 din Codul fiscal, optează pentru aplicarea, în România a regimul special de scutire pentru mici întreprinderi în România pentru livrările de bunuri și prestările de servicii efectuate în România;”

* 1. **La Capitolul I, punctul 8 se modifică și va avea următorul cuprins:**

”8. După anularea, din oficiu, a înregistrării în scopuri de TVA în situaţiile prevăzute la pct. 6.1 lit. b), d) - f1) şi h), compartimentul de specialitate procedează la înscrierea persoanei impozabile în Registrul persoanelor impozabile a căror înregistrare în scopuri de TVA, conform art. 316 din Codul fiscal, a fost anulată şi aplică, potrivit reglementărilor legale în vigoare, procedura de radiere, din oficiu, din Registrul persoanelor impozabile care aplică sistemul TVA la încasare, în cazul persoanelor impozabile care figurează în acest registru la data anulării înregistrării în scopuri de TVA.”

* 1. **La Capitolul II, punctul 5 se modifică și va avea următorul cuprins:**

”5. În situaţia prevăzută la pct. 4, în care contribuabilul depune declarația de mențiuni, compartimentul de specialitate emite certificatul de înregistrare în scopuri de TVA, înregistrarea în scopuri de TVA fiind valabilă, după caz, începând cu:

1. data prevăzută la art.316 alin.(11) lit.b) din Codul fiscal, respectiv data depășirii plafonului de scutire prevăzut la art.310 alin.(1), în cazurile prevăzute la art.316 alin.(1) lit. b), precum și în cazurile prevăzute la art.310 alin.(62) lit.a) din Codul fiscal, sau
2. data prevăzută la art.316 alin.(11) lit.d) din Codul fiscal, respectiv a 5-a zi următoare celei în care persoana impozabilă solicită înregistrarea în scopuri de TVA potrivit art.316 alin.(2), (4) şi (6) din Codul fiscal, dacă nu aplică regimul special de scutire prevăzut la art. 3102 din Codul fiscal, sau
3. data prevăzută la art.316 alin.(11) lit.e) din Codul fiscal, respectiv data de la care persoana impozabilă încetează să aplice regimul special de scutire prevăzut la art. 3102, în cazurile prevăzute la art.316 alin. (2), (4) și (6) din Codul fiscal, sau
4. data prevăzută la Titlul VII, pct.90 alin.(2) din normele metodologice, respectiv data solicitării înregistrării în scopuri de TVA potrivit art.317 alin.(1) din Codul fiscal.”
   1. **La Capitolul II, punctul 82 litera b) se modifică și va avea următorul cuprins:**

”b) decizia privind înregistrarea, din oficiu, în scopuri de TVA, având bifată căsuţa corespunzătoare, potrivit modelului prevăzut în anexa nr. 3 la ordin. Data înregistrării, din oficiu, în scopuri de TVA este, după caz:

i) data prevăzută la art.316 alin.(11) lit.e) din Codul fiscal, respectiv data de la care încetează să se aplice regimul special de scutire prevăzut la art. 3102 din Codul fiscal, în cazurile prevăzute la art.316 alin.(2), (4) și (6) din Codul fiscal, sau

ii) data prevăzută la art.316 alin.(11) lit.f) din Codul fiscal, respectiv data depășirii plafonului de scutire prevăzut la art.310 alin.(1) din Codul fiscal, sau

iii) data prevăzută la art.316 alin.(11) lit.g) din Codul fiscal, respectiv data comunicării deciziei privind înregistrarea, din oficiu, de către organele fiscale competente, în cazurile prevăzute la art.316 alin.(2), (4) şi (6), dacă persoana impozabilă nu aplică regimul special de scutire prevăzut la art. 3102 din Codul fiscal”.

* 1. **La Capitolul II, punctul 85 litera b) se modifică și va avea următorul cuprins:**

”b) decizia privind înregistrarea, din oficiu, în scopuri de TVA, având bifată căsuţa corespunzătoare, potrivit modelului prevăzut în anexa nr. 3 la ordin. Data înregistrării, din oficiu, în scopuri de TVA este data prevăzută la punctul 82 lit.b), pct.i), ii) sau iii) după caz;”.

* 1. **La Capitolul III, Secțiunea 1, punctul 6 se modifică și va avea următorul cuprins:**

„6. Împotriva deciziei privind anularea, din oficiu, a înregistrării în scopuri de TVA se poate formula contestaţie la organul fiscal emitent, în conformitate cu dispoziţiile art. 269 alin.(4) din Codul de procedură fiscală, în termen de 45 de zile de la data comunicării, potrivit art. 270 alin. (1) din acelaşi act normativ.”

* 1. **La Capitolul III, Secțiunea 1, după punctul 9 se introduce un nou punct, punctul 10, care va avea următorul cuprins:**

”10. Dacă persoana impozabilă este înregistrată în Spațiul Privat Virtual, certificatul de înregistrare în scopuri de TVA se poate comunica prin mijloace electronice de transmitere la distanţă, potrivit legii, prin intermediul Spațiului Privat Virtual.”

* 1. **La Capitolul III, după Secțiunea a 5-a, se introduce Secțiunea a 51-a, care va avea următorul cuprins:**

**”SECȚIUNEA a 51-a -Anularea, din oficiu, a înregistrării în scopuri de taxă pe valoarea adăugată, în situația în care persoanele impozabile cu sediul activității economice în alt stat membru și care sunt înregistrate în scopuri de TVA în România conform art.316 din Codul fiscal, optează pentru aplicarea, în România a regimului special de scutire pentru mici întreprinderi în România pentru livrările de bunuri și prestările de servicii efectuate în România**

1. Organele fiscale anulează, din oficiu, în temeiul art.316 alin.(11) lit.i) și art.3102 alin.(7) din Codul fiscal, înregistrarea în scopuri de TVA a persoanelor impozabile cu sediul activității economice în alt stat membru și înregistrate în scopuri de TVA în România conform art.316 din Codul fiscal, dacă optează pentru aplicarea, în România a regimului special de scutire pentru mici întreprinderi în România pentru livrările de bunuri și prestările de servicii efectuate în România.
2. Anularea, din oficiu, a înregistrării în scopuri de TVA se face de către organul fiscal competent, potrivit prezentei secțiuni, ori de câte ori Administraţia fiscală pentru contribuabili nerezidenţi din cadrul Direcţiei generale regionale a finanţelor publice a municipiului Bucureşti, prin structura competentă în administrarea regimului special de scutire, prevăzut la art.3102 din Codul fiscal, transmite organului fiscal informația privind validarea, în România, a codului individual de identificare menționat la art.284 alin.(3) lit.b) din Directiva 112, atribuit de statul membru de stabilire pentru aplicarea și în România a regimului special de scutire.
3. Informarea de la pct.2 se face printr-un referat întocmit de structura competentă în administrarea regimului special de scutire, prevăzut la art.3102 din Codul fiscal, care va conține și data la care codul individual de identificare, atribuit de statul membru de stabilire, devine valid în România. Referatul se comunică după aprobarea de către conducerea Administraţiei fiscale pentru contribuabili nerezidenţi din cadrul Direcţiei generale regionale a finanţelor publice a municipiului Bucureşti.
4. Compartimentul de specialitate din cadrul organului fiscal competent întocmeşte, pentru fiecare contribuabil pentru care a primit informarea din partea Administraţiei fiscale pentru contribuabili nerezidenţi următoarele documente:

a) referatul, întocmit potrivit modelului prevăzut în anexă, prin care propune anularea, din oficiu, a înregistrării în scopuri de TVA şi anularea certificatului de înregistrare în scopuri de TVA;

b) proiectul deciziei privind anularea, din oficiu, a înregistrării în scopuri de TVA, potrivit modelului prevăzut în anexa nr. 4 la ordin, având bifată căsuţa corespunzătoare.

5. Documentele prevăzute la pct.4 se verifică şi se avizează de şeful compartimentului de specialitate şi de conducătorul adjunct al unităţii fiscale, în situaţia în care în structura unităţii fiscale este aprobat postul de conducător adjunct. Referatul şi decizia se înaintează spre aprobare conducătorului unităţii fiscale.

6. Data anulării, din oficiu, a înregistrării în scopuri de TVA este data la care devine valid în România codul individual de identificare, atribuit de statul membru de stabilire.

7. Începând cu data prevăzută la pct. 6, se anulează şi certificatul de înregistrare în scopuri de TVA.

8. Dispoziţiile pct. 5 şi 6 din secţiunea 1 se aplică în mod corespunzător.”

* 1. **La Capitolul IV, punctul 4 se modifică și va avea următorul cuprins:**

”4. Împotriva deciziei pentru îndreptarea erorilor privind înregistrarea în scopuri de TVA/anularea, din oficiu, a înregistrării în scopuri de TVA, se poate formula contestaţie la organul fiscal emitent, în conformitate cu dispoziţiile art. 269 alin.(4) din Codul de procedură fiscală, în termen de 45 de zile de la data comunicării, potrivit art. 270 alin. (1) din acelaşi act normativ.”

1. **Anexa nr.3 se modifică și se înlocuiește cu Anexa nr.1 la prezentul ordin.**
2. **Anexa nr.4 se modifică și se înlocuiește cu Anexa nr.2 la prezentul ordin.**
3. **La anexa nr.5 ”Decizie pentru îndreptarea erorilor privind înregistrarea în scopuri de TVA/anularea, din oficiu, a înregistrării în scopuri de TVA”, ultimul paragraf se modifică și va avea următorul cuprins:**

”Împotriva prezentei decizii se poate formula contestaţie la organul fiscal emitent, în conformitate cu dispoziţiile art. 269 alin.(4) din Codul de procedură fiscală, în termen de 45 de zile de la data comunicării, potrivit art. 270 alin. (1) din acelaşi act normativ..”

**Art. III** – Ordinul președintelui Agenției Naționale de Administrare Fiscală nr.2011/2016 pentru aprobarea Procedurii de înregistrare, la cerere, în scopuri de taxă pe valoarea adăugată, potrivit prevederilor art. 316 alin. (12) din Legea nr. 227/2015 privind Codul fiscal, precum şi pentru aprobarea modelului şi conţinutului unor formulare, publicat în Monitorul Oficial al României, Partea l, nr.589 din data de 3 august 2016, cu modificările si completările ulterioare, se modifică și se completează după cum urmează:

1. **Anexa nr.1 se modifică și se completează, după cum urmează:**
   1. **La Secțiunea 1, punctul 4 și punctul 5 se modifică și vor avea următorul cuprins:**

”4. Persoanele impozabile, care solicită înregistrarea în scopuri de TVA potrivit prevederilor art. 316 alin.(12) din Codul fiscal, depun la organul fiscal competent formularul de declarație de mențiuni destinat categoriei din care fac parte (010, 013, 015, 016, 020, 030, 040, 070, 093, după caz) sau formularul (700) "Declarație pentru înregistrarea/modificarea în mediu electronic a mențiunilor ulterioare înregistrării fiscale, precum și pentru radierea înregistrării fiscale", în care completează rândurile destinate înregistrării în scopuri de TVA, potrivit art.316 alin.(12) din Codul fiscal, denumit în continuare *cerere de înregistrare în scopuri de TVA*.

5. Cererea de înregistrare se completează potrivit instrucţiunilor de completare ale rândurilor destinate înregistrării în scopuri de TVA, potrivit art.316 alin.(12) din Codul fiscal, din formularul de declarație de mențiuni şi se depune, însoţită de documentaţia prevăzută de prezenta procedură sau de alte dispoziţii legale în vigoare, la registratura organului fiscal competent sau prin poştă, cu confirmare de primire ori prin mijloace electronice de transmitere la distanță, potrivit legii, după caz.”

**1.2. La Secțiunea 1, punctul 11, litera b) se abrogă.**

**1.3. La Secțiunea 1, punctul 11, literele e), f) și g) se modifică și vor avea următorul cuprins:**

”e) şeful unității fiscale municipale;

f) şeful unității fiscale orăşenești;

g) şeful unității fiscale comunale;”

**1.4. La Secțiunea 1, punctul 12, litera b) se abrogă.**

**1.5. La Secțiunea 1, punctul 14 și punctul 16 se modifică și vor avea următorul cuprins:**

”14. Împotriva deciziilor prevăzute la pct. 9 lit. b) şi c) se poate formula contestaţie la organul fiscal emitent, în conformitate cu dispoziţiile art. 269 alin.(4) din Codul de procedură fiscală, în termen de 45 de zile de la data comunicării, potrivit art. 270 alin. (1) din acelaşi act normativ.”

”16.(1). Certificatul de înregistrare în scopuri de TVA, având înscrisă data înregistrării, se comunică persoanei impozabile în condiţiile prevăzute de art. 47 din Codul de procedură fiscală.

(2). Dacă persoana impozabilă este înregistrată în Spațiul Privat Virtual, certificatul de înregistrare în scopuri de TVA se poate comunica prin mijloace electronice de transmitere la distanţă, potrivit legii, prin intermediul Spațiului Privat Virtual.”

**1.6. La Secțiunea a 2-a, partea introductivă de la punctul 2, alineatul (1), se modifică și va avea următorul cuprins:**

”2. (1) După primirea cererii de înregistrare în scopuri de TVA, compartimentul de specialitate verifică următoarele:”.

**1.7. La Secțiunea a 3-a, partea introductivă de la punctul 2, alineatul (1), se modifică și va avea următorul cuprins:**

”2. (1) După primirea Cererii de înregistrare în scopuri de taxă pe valoarea adăugată, potrivit art. 316 alin. (12) din Legea nr. 227/2015 privind Codul fiscal, cu modificările şi completările ulterioare, compartimentul de specialitate verifică următoarele:”.

**1.8. La Secțiunea a 4-a, punctul 1, dupa alineatul (2) se introduce un nou alineat, alineatul (3), care va avea următorul cuprins:**

„(3) Condiția de la alin.(1) lit.a), privind depunerea tuturor deconturilor de TVA (formular 300) nedepuse la termen, se consideră îndeplinită dacă, pentru perioada aferentă deconturilor nedepuse, persoanei impozabile i s-a comunicat o decizie de impunere de către organul de inspecție fiscală sau o decizie de impunere, din oficiu, de către organul fiscal competent, rămasă definitivă conform art.107 alin.(5) din Codul de procedură fiscală.”

**1.9. La Secțiunea a 5-a, punctul 3 se modifică și va avea următorul cuprins:**

”3. Prin completarea casetei corespunzătoare din cererea de înregistrare în scopuri de TVA, persoana impozabilă declară pe propria răspundere că va desfăşura activităţi economice.”

**1.10.** **La Anexa nr.1 la procedură, ”Notificare pentru soluţionarea Cererii de înregistrare în scopuri de taxă pe valoarea adăugată, potrivit art. 316 alin. (12) din Legea nr. 227/2015 privind Codul fiscal, cu modificările şi completările ulterioare”, din primul paragraf se elimină precizarea ”(formular 099)”.**

1. **La Anexa nr.3 *„Decizie privind înregistrarea în scopuri de taxă pe valoarea adăugată, potrivit prevederilor art. 316 alin. (12) din Legea nr. 227/2015 privind Codul fiscal, cu modificările şi completările ulterioare”*, ultimul paragraf se modifică și va avea următorul cuprins:**

”Împotriva prezentei decizii se poate formula contestaţie la organul fiscal emitent, în conformitate cu dispoziţiile art. 269 alin.(4) din Codul de procedură fiscală, în termen de 45 de zile de la data comunicării, potrivit art. 270 alin. (1) din acelaşi act normativ.”

1. **La Anexa nr.4 *„Decizie privind respingerea Cererii de înregistrare în scopuri de taxă pe valoarea adăugată, potrivit prevederilor art. 316 alin. (12) din Legea nr. 227/2015 privind Codul fiscal, cu modificările şi completările ulterioare”*, ultimul paragraf se modifică și va avea următorul cuprins:**

”Împotriva prezentei decizii se poate formula contestaţie la organul fiscal emitent, în conformitate cu dispoziţiile art. 269 alin.(4) din Codul de procedură fiscală, în termen de 45 de zile de la data comunicării, potrivit art. 270 alin. (1) din acelaşi act normativ.”

**Art.IV** - Instrucțiunile pentru completarea şi depunerea formularului (300) "Decont de taxă pe valoarea adăugată" aprobate prin Anexa nr.2 la Ordinul președintelui Agenției Naționale de Administrare Fiscală nr.2131/2025 pentru aprobarea modelului şi conţinutului formularului (300) "Decont de taxă pe valoarea adăugată", publicat în Monitorul Oficial al României, Partea l, nr.826 din data de 8 septembrie 2025, se modifică și se completează după cum urmează:

1. **Rândul 16 se modifică și va avea următorul cuprins:**

”Rândul 16 - se evidenţiază sumele rezultate din corectarea informaţiilor de la rd. 9, 9.1, 10, 10.1, 11, 11.1 şi 12 din deconturile anterioare, ajustările bazei de impozitare prevăzute la art.287 din Codul fiscal pentru care exigibilitatea taxei intervine în perioada de raportare, conform art.282 alin.(9) şi (10), după caz, din Codul fiscal, dar care au fost generate de operaţiuni pentru care cota de taxă pe valoarea adăugată aplicată a fost de 24%, 20%, 19%, 9% sau 5%, operaţiuni pentru care exigibilitatea taxei intervine în perioada de raportare, dar pentru care se aplică cota de 24%, 20%, 19%, 9% sau 5%, sumele rezultate din regularizările prevăzute de art. 291 alin. (6) din Codul fiscal datorate modificării cotelor de TVA, precum şi orice alte sume rezultate din regularizările prevăzute de legislaţia în vigoare datorate unor evenimente, cu excepţia celor prevăzute la art. 287 din Codul fiscal, care determină modificarea datelor declarate iniţial, cum ar fi nedeclararea din eroare a operaţiunii în perioada în care intervine exigibilitatea.”

1. **Rândul 34 se modifică și va avea următorul cuprins:**

”Rândul 34 - se evidenţiază sumele rezultate din corectarea taxei deduse, conform art. 297 şi 298 din Codul fiscal, în cazul persoanelor care efectuează numai operaţiuni cu drept de deducere, sau art. 298 şi 300 din Codul fiscal, în cazul persoanelor impozabile cu regim mixt, aferentă operaţiunilor înscrise la rd. 24, 24.1, 25, 25.1, 26 şi 27 din deconturile anterioare, ajustările prevăzute la art. 287 din Codul fiscal, a căror exigibilitate este ulterioară datei de 1 ianuarie 2017, dar care au fost generate de operaţiuni pentru care cota de taxă pe valoarea adăugată aplicată a fost de 24%, 20%, 19%, 9% sau 5%, potrivit dispoziţiilor art. 282 alin. (9) şi (10), după caz, din Codul fiscal, operaţiuni pentru care exigibilitatea taxei intervine în perioada de raportare, dar pentru care se aplică cota de 24%, 20%, 19%, 9% sau 5%, sumele rezultate din regularizările prevăzute de art. 291 alin. (6) din Codul fiscal datorate modificării cotelor de TVA, precum şi orice alte sume rezultate din regularizările prevăzute de legislaţia în vigoare datorate unor evenimente, cu excepţia celor prevăzute la art. 287 şi 3151 din Codul fiscal, care determină modificarea datelor declarate iniţial, cum ar fi nedeclararea din eroare a operaţiunii în perioada în care intervine exigibilitatea.”

**Art.V** - Anexele nr.1 și nr.2 fac parte integrantă din prezentul ordin.

**Art.VI** - Prezentul ordin se publică în Monitorul Oficial al României, Partea I.

**Art.VII** - Structurile competente din cadrul Agenţiei Naţionale de Administrare Fiscală, inclusiv Direcţia generală de administrare a marilor contribuabili, precum şi direcţiile generale regionale ale finanţelor publice şi unităţile fiscale subordonate vor duce la îndeplinire prevederile prezentului ordin.

Emis la Bucureşti, în data de .................

**Adrian Nicușor NICA**

**PREȘEDINTE**